വയനാട്ടില് നായ്ക്കളെ വെട്ടി ആയുധ പരിശീലനം നടത്തുന്നു.? വയനാട്ടില് തെരുവ് നായ്ക്കള്ക്ക് വെട്ടേല്ക്കുന്ന സംഭവങ്ങള് വര്ദ്ധിക്കുന്നു. മൂര്ച്ചയേറിയ വാള്കൊണ്ടാണ് ഇങ്ങനെ നായ്ക്കളെ വെട്ടി പരിക്കേല്പ്പിക്കുന്നത്. ആയുധപരിശീലനമാണോ ഇതെന്നാണ് സംശയം. വെങ്ങപ്പള്ളി, ചൂരിയാറ്റ സംഗമം, പിണങ്ങോട്, കാവുമന്ദം, പടിഞ്ഞാറത്തറ മേഖലകളിലായി കഴിഞ്ഞ ഒരാഴ്ചക്കിടെ പന്ത്രണ്ടോളം തെരുവ് നായ്ക്കള്ക്കാണ് ഇങ്ങനെ മാരകമായി വെട്ടേറ്റത്. മൂര്ച്ചയേറിയ വാള് കൊണ്ട് തെരുവ് നായ്ക്കളെ വെട്ടിപരിക്കേല്പ്പിക്കുന്ന സംഭവം മുമ്ബ് മലപ്പുറം, കണ്ണൂര് ജില്ലകളില് നിന്ന് റിപ്പോര്ട്ടു ചെയ്തിരുന്നു. സമാന സംഭവമാണ് ഇപ്പോള് വയനാട്ടിലും നടക്കുന്നത്. തീവ്രവാദഭീകരവാദ സംഘടനകളുടെ പങ്കും നാട്ടുകാര് സംശയിക്കുന്നുണ്ട്. മോട്ടോര് സൈക്കിളില് എത്തി പൊടുന്നനെ നായകളെ വെട്ടി പരിക്കേല്പ്പിക്കുന്ന സംഭവം ഇതേ മേഖലയില് മുന്പ് നടന്നിരുന്നു. സംഭവത്തെ തുടര്ന്ന് പോലീസ് നടത്തിയ തിരച്ചിലിനു ശേഷം കുറച്ചു കാലം സ്ഥിതിഗതികള് ശാന്തമായിരുന്നു. ഭീകരസംഘടനകളില് പെട്ടവര് ആയുധപപരിശീലനം നടത്താന് ഈ മാര്ഗമാണ് ഉപയോഗിക്കുന്നത്. കഴുത്തിനും കാലുകള്ക്കും മുതുകിനും മോട്ടോര് സൈക്കിളില് പാഞ്ഞു വന്ന് വെട്ടി ഉടന്തന്നെ രക്ഷപ്പെടുന്നതാണ് ഇവരുടെ രീതി. ആയുധ പരിശീലനമാണ് നടക്കുന്നതെന്ന സംശയം നാട്ടുകാരില് വളരാന് ഇതെല്ലാമാണ് കാരണം. മൂര്ച്ചയേറിയ വാളുകള് കൊണ്ടാണ് നായ്ക്കള്ക്ക് വെട്ടേറ്റിട്ടുള്ളത്. പല നായ്ക്കളുടെയും ശരീരം പിളര്ന്നു പോയിട്ടുണ്ട്. മുറിവുകള് പരിശോധിച്ചപ്പോള് സമാന ആയുധങ്ങള് ഉപയോഗിച്ചാണ് ആക്രമണം എന്ന് തിരിച്ചറിയാന് സാധിച്ചിരുന്നു. മുറിവ് പറ്റുന്ന നായകള് മുറിവ് പഴുത്തു പുഴുവരിച്ച് ചാവുകയാണ് പതിവ്. പോലീസ് അന്വേഷണം ഊര്ജിതമാക്കിയിട്ടുണ്ട്.